﻿ Povăţuirile unui Avvă către fiul său duhovnicesc A fost o perioadă în care la fiecare întâlnire mă-ntreba: „–Bă, ai mai făcut păcatul [ăsta]!?” –Nu, Părinte! Nu l-am mai făcut!” Şi păream într-adevăr convins că niciodată n-o să-l mai repet Până-ntr-o zi, când diavolul iarăşi mi-a furat minţile, atât cât să repet acest păcat; aruncându-mă într-o deznădejde cumplită Nu mă puteam opri să mă gândesc la cuvintele de ceartă pe care urma să mi le aud de la Avva Dar şi mai mult decât atât, ştiind că e bolnav, credeam că urmările păcatului se vor fi răsfrânt şi asupra Sfinţiei sale, aducându-i mai multă suferinţă; atât sufletească, cât şi trupească Din câte îmi aduc aminte, n-am reuşit să ajung prea repede la spovedanie Eram tot timpul mâhnit şi, parcă, nu mai aveam nici o putere Nu mă simţeam aşa de bine, nici măcar trupeşte Am sinuzită, iar boala mi se accentuase Le menţionez şi pe acestea, ca dovadă că „procesele de conştiinţă” sfârşesc – aşa precum scria Avva – prin a te afecta şi fizic Cred însă că Părintele Ghelasie a prevăzut căderea mea, de aceea mă şi tot avertiza – ce-i drept, mai indirect, nevoind ca eu să-mi dau seama de Darurile sale Mi-aş fi dorit s-audă şi altcineva tonul vocii sale, de o blândeţe covârşitoare, atunci când am mărturisit: „–Avva, am căzut!” Eram sub Epitrahil când am auzit: „Dar, te rog, să nu mai cazi! Da?!” Cum pot să exprim în cuvinte, ceea ce nu se poate exprima: că mi-am putut da seama, într- adevăr, atunci de durerea pe care Sfinţia sa o resimţea din plin, în urma păcatului meu? Părintelui Ghelasie îi părea mai mult rău, decât mie! *** Unii au spus că nu era cu adevărat un Isihast Cum se face totuşi că revărsa atâta linişte şi pace celor din jur? Cum se face că atunci când eram la Sfinţia Sa îmi uitam suferinţele şi necazurile sau, dacă nu le uitam, le priveam imediat cu alţi ochi: nu ca pe o povară, ci ca pe o binecuvântare? Eu deocamdată nu pot avea copii, deşi am suferit o mulţime de intervenţii chirurgicale Acest handicap, multă suferinţă şi multe complexe mi-a pricinuit Dar înainte de a-l cunoaşte pe Avva sufeream, pentru că nu mă puteam urni din păcat Omul este făcut în primul rând pentru plăcere!” Aşa-mi spuneam mereu De abia ulterior, cunoscându-l – din Mila Bunului Dumnezeu – pe Avva, am conştientizat pentru ce trebuia să sufăr cu adevărat: pentru copiii pe care nu puteam şi nu pot, deocamdată, să îi am Avva al meu, tu mi-ai arătat că toată suferinţa e o Cruce, ce-n Hristos e mai uşoară şi chiar cu iz de bucurie! 1 Al meu Părinte-ai fost şi încă-mi eşti Părinte, deşi eu ca un câine, mereu mă- ntorc la vărsătură! Tot îi spuneam: „Sper ca asta să fie ultima operaţie!” Dar nu îmi răspundea nimic Nu vroia să-mi taie curajul şi speranţa, deşi acum ştiu, că-ntocmai ca Părintele Parfenie şi ca mulţi alţi Părinţi, cunoştea că nu va fi aşa De aceea, înainte de a ieşi de la dumnealui din chilie – după ce-i cerusem binecuvântare să mă internez – stând drept în faţa mea şi arătându-mi astfel cum trebuia să trec prin ceea ce avea să vină, mi-a spus: „Să fii la înălţime!” Trebuie să spun că până atunci nu-l mai văzusem, decât o dată sau de două ori, în picioare; în rest, de câte ori venisem, nu s-a ridicat din pat Cât de impunător mi s-a părut atunci! Avva mi-a dat atunci o lecţie uriaşă, pe care de abia acum, privind în urmă o conştientizez Într-adevăr, după operaţie – operaţie ce nu a reuşit – au survenit complicaţii Nici nu mă ridicam din pat, crezând că pot păţi ceva; toate erau însă roade ale închipuirii mele Nu mă duceam decât la toaletă! La un moment dat, trecuse aproape – sau poate chiar – o săptămână, de când nu mă mai spălasem pe dinţi În rest, mă ştergea Mama cu un burete – atât cât se putea – pe faţă, pe picioare Domnul şi Măicuţa Domnului s-o binecuvânteze! Mă plângeam de orice, făcându-i zile negre şi răstindu- mă la ea, o puneam să cheme asistentele pentru cea mai mică durere Îmi pierise orice urmă de ruşine, dar îmi uitasem fala cu care mă purtam odinioară şi care, din păcate, a revenit Avva a ştiut dinainte de felul în care mă voi comporta şi cred că l-am mâhnit nespus, dar a sperat că va veni o zi, în care îmi voi da seama că nu am fost nicicum „la înălţime” şi că voi învăţa ceva din cele petrecute Părintele era deja la mai mult de un an de la zăvorâre, era deci, cu adevărat bolnav, deşi n-o arăta Dar asta nu l-a oprit să se ridice-n capul oaselor şi să stea în faţa mea, drept, aşa cum ar fi trebuit să dau eu piept cu cele ce-au urmat Până în ultima clipă a vieţii sale ne-a fost o pildă vie! Bineînţeles că şi-a găsit ca şi pretext să coboare din pat, un lucru pe care vroia să cred că-l vrea de pe un raft Putea să-mi spună să i-l dau! Dar, după cum am spus, Avva nu vroia să ştim de Darurile sale! *** Nu trecuse prea mult timp de când mă spovedeam la Avva, dar intrasem deja, ca să zic aşa, într-un proces de curăţire Răul începea să iasă – dar nu cu una, cu două – dădea in picioare şi se zvârcolea Ţin minte că explodam nervos din ce în ce mai des, mi se înmulţiseră chiar şi coşmarurile – dacă ceea ce mi se întâmpla poate fi încadrat în accepţiunea generală a cuvântului „coşmaruri” – încât, uneori aproape că mi-era teamă să mă culc Dar, aici vroiam să ajung, la „coşmaruri”! 2 Le-am pus în ghilimele, tocmai pentru că erau mai mult decât indică, în mod normal acest cuvânt: vise ce încetează odată cu deschiderea ochilor Într-adevăr, la rându-mi, nu trebuia „decât” să deschid ochii, pentru a vedea însă, cum „visul” s-a adaptat la decorul camerei în care, cu puţin timp în urmă, adormisem Aceleaşi „personaje” aflate mai înainte pe scena minţii mele, mă „invitau la jocul lor” aievea Uneori nici nu trebuia să visez O mână nevăzută parcă mă trezea din somn, oricât de liniştit aş fi dormit, să văd că-n cameră am „musafiri” Ce ţin minte şi e valabil pentru fiecare caz în parte, e frica Nu de puţine ori, văzându-i, săream din pat ca un bezmetic, venindu-mi în fire, de abia după aprinderea luminii sau în hol; oricum, în alt loc decât cel în care adormisem Tremuram din toate încheieturile! A trecut ceva timp până să- nvăţ că trebuie să-mi iau ca armă rugăciunea În fine, ceea ce m-a făcut să-i povestesc lui Avva-Tatăl de acestea, a fost o situaţie în care lucrurile puteau degenera, într-adevăr, în ceva periculos Nu ştiu ce m-a făcut, ca de obicei, să „mă trezesc” pentru a vedea două persoane, foarte apropiate în viaţa de zi cu zi, omorând pe cineva – n-am putut să-mi dau seama pe cine Am avut apoi senzaţia că vor să treacă şi la mine Atât de real părea totul încât am sărit din pat, voind să scap cu orice preţ, dezmeticindu-mă abia atunci când pe geamul deschis vroiam să sar – nu cred c-aş fi scăpat teafăr, dacă aş fi făcut- o „De ce mi se întâmplă toate astea?” l-am întrebat pe Avva Pentru început m-a liniştit, spunând că vor trece, de abia apoi mi-a arătat motivul: „Cineva din neamul tău a făcut o crimă!” Cei pe care-i „văzusem” în noaptea aceea erau făptaşii Chiar ei mi-au mărturisit-o! (Părinţii mei au făcut un avort ) Cât despre „coşmaruri”, au trecut cu timpul Le mai lasă, totuşi, câteodată, Dumnezeu să vină, când fac neascultare, pentru a-mi aduce aminte că prin rugăciunile şi luptele lui Avva Ghelasie, m-a izbăvit *** S-a întâmplat odată, ca venind la Avva să-l găsesc puţin cam slăbit, se vedea că face un efort deosebit spre a mă asculta Nu eram obişnuit cu Avva astfel, pentru că tot timpul mă întâmpina vesel şi cu o blândeţe, cum n-am mai întâlnit la nimeni şi – poate cel mai important în contextul de faţă – fără să dea de bănuit că-l doare ceva şi se simte rău Cu toate acestea, în această zi n-am reuşit să stăm, mai deloc de vorbă Am ieşit puţin cam tulburat de la Sfinţia Sa, crezând că-l supărasem cu ceva, de nu m-a lăsat să stau mai mult la dumnealui – deşi, de data aceasta, pentru prima şi ultima oară, văzusem că nu se simţea bine, că era cu adevărat bolnav Dar să vedeţi ce întorsătură au luat lucrurile! La următoarea mea vizită, tocmai când mă pregăteam să intru la Părintele Ghelasie, pentru a-i spune că sosisem, m-am întâlnit cu Părintele Agatanghel, unul dintre ucenicii Sfinţiei Sale Văzându-mă, dumnealui mi-a spus că se duce să-l întrebe pe Avva dacă mă poate primi Când a revenit însă, luându-ne puţin de vorbă, mi-a spus: „Să nu fiţi supărat pe Părintele Ghelasie, căci nu are nimic cu dumneavoastră, doar că data trecută s-a simţit puţin cam rău!” 3 Am rămas surprins! De unde ştia Părintele Agatanghel gândurile cu care ieşisem de la Avva din chilie, cu câteva luni în urmă? Până şi astăzi cred că de la Avva însuşi Cuvioase Părinte Valerian, am auzit că Avva îl mai ruga uneori pe Părintele Agatanghel să-i citească scrisorile primite S-ar putea ca-ntr-o scrisoare, voind să mă spovedesc, să-i fi scris lui Avva, de gândurile de mai sus, şi de aici să le ştie Părintele Agatanghel Cel mai bine ar fi să-l întrebaţi pe dumnealui de acestea *** „–Avva Tată, cum să mă comport faţă de persoanele, pe care nu le prea agreez?” „–Fiule, să nu pui niciodată răul înainte; să nu consideri că răul predomină în ei Ei poartă Chipul lui Hristos, fondul lor spiritual este, deci unul bun Să nu încerci niciodată să te răzbuni!” *** „–Avva, de multe ori mă ispiteşte gândul că voi ajunge Sfânt Cum să-l înving? –Roagă-te să ajungi Sfânt Este de datoria noastră să ajungem Sfinţi Ce spunea Domnul Iisus Hristos? «Fiţi voi Sfinţi, precum Tatăl vostru Cel din ceruri este!» (Matei 5,48)” *** „–Avva, aş vrea să dau la Facultatea de Teologie, dar ştiţi ce păcate urâte am săvârşit –Fiule, cine mai este Sfânt astăzi? Roagă-te Maicii Domnului! Tu ai în vedere lucrul acesta Dacă vei ajunge s-o urmezi, atunci aşa a vrut Maica Domnului, dacă nu, asta e! Dacă stai să te uiţi în calendar, nimeni nu s-a născut Sfânt Toţi au fost la început, ori hoţi, ori curvari, ori criminali Dar în asta stă minunea lui Hristos că, deşi au fost aşa, au ajuns (în cele din urmă) Sfinţi!” *** De multe ori mă necăjeam că între membrii familiei nu există o bună înţelegere Mama vs Tata vs Bunica vs Bunicul vs Unchiul vs Mătuşa Dar Avva mi-a spus că nu trebuie să mă intereseze şi să nu încerc sub nici o formă să le mediez „Te faci că plouă, nu scoţi o vorbă!” Pentru unii ar părea absurd acest sfat, dar să se ştie că de fiecare dată când nu dădeam ascultare celor spuse de Avva şi încercam să mă bag între ei, ieşea prost Neînţelegerile se adânceau! Nu m-a sfătuit bineînţeles să fiu indiferent Există întotdeauna rugăciunea 4 *** Aveam obiceiul de a exagera câteodată cu dulciurile Cum prindeam câte o ciocolată, cum o mâncam pe toată Până-ntr-o zi, când Avva mă întreabă: „–Dulciuri, mănânci multe?” –Mai mănânc, Avva –Vezi că nu-s bune” Ca apoi să continue astfel: „–Să nu mănânci niciodată o ciocolată întreagă Câteva tablete ajung şi nu în fiecare zi!” La fel s-a întâmplat şi cu dulceţurile, căci intrasem tare, mai încolo, şi-n acestea „Să te fereşti de dulceţuri! Dulceţurile nu sunt bune!” „Nu te lăsa, mai mult depinde de tine! Îţi trebuie şi ţie voinţă!” *** „–Avva, când ştiu că fac voia lui Dumnezeu?” „–Bă, noi nu facem niciodată voia lui Dumnezeu, numai Sfinţii o fac! Noi numai încercăm!” S-o las mai moale cu referatele în totalitate religioase Mi-a dat de înţeles că se pot face unele corelaţii, dar referatul în sine să nu se bazeze numai pe o interpretare religioasă (Cu alte cuvinte să nu fiu fixist) Când nu reuşesc să-mi fac pravila, să nu cad în deznădejde Să-I cer iertare lui Dumnezeu şi a doua zi să încerc să mi-o fac Ps 50 se recuperează (în cazul în care nu l-am făcut din cauza lenei) prin 100 de „Doamne Iisuse…” I-am povestit de bătrânul aproape orb pe care l-am ajutat să urce în troleu fără să-l însoţesc până acasă Mi-a spus că am făcut treaba pe jumătate, dar că a fost totuşi ceva Mi-a dat canon însă, să nu merg în casele oamenilor (se subînţelege, străini) M-a sfătuit să fiu mai prevăzător cu astfel de fapte bune Să nu pară celorlalţi că e o faptă bună, căci s-ar putea să am surprize „Odată am vrut să o fac şi eu pe milosul, înainte de călugărie Chiar înaintea mea căzuse o femeie spărgându-şi arcada Cum se întâmpla să am în buzunar un leucoplast, m-am dus de am ajutat-o să se ridice şi i-am pus şi leucoplastul pe rană Şi iată ce-mi aud apoi urechile Unul văzându-mă m-a întrebat dacă ştiu „cine e aia” I-am răspuns că nu ştiu, la care el a replicat: „E cea mai mare curvă a oraşului ” Iată tu, vrei să ajuţi pe cineva şi ceilalţi zic că ai vreun interes „Ce-o vrea curvarul acesta de o ajută pe aia?!” îşi ziceau ei în cazul meu „Îndemnul acesta de a fi prevăzător e valabil în fiece caz?” În toate cazurile! Dacă mi se întâmplă şi mie ce vi s-a întâmplat şi dvs? Apoi, vezi şi tu, dacă nu e ceva grav, nu te bagi; chemi pe altcineva 5 „Dacă faci o faptă bună să o faci în ascuns, să nu-şi dea seama nimeni că o faci Parcă mi-a zis că, dacă totuşi o fac, să nu pară a fi o faptă bună (rămâne dar să mă întreb) M-a întrebat de operaţie Mi-a spus să încerc să mă operez, să nu deznădăjduiesc, să accept voia Domnului Mi-a spus ceva de genul: „Poate că Dumnezeu vrea să te faci călugăr ” *Fixismele şi procesele de conştiinţă sunt cele mai periculoase *Avva, când ştiu că fac (o faptă după) voia lui Dumnezeu? „Bă, noi nu facem niciodată voia lui Dumnezeu, numai Sfinţii o fac Noi o încercăm numai *I-am spus că deşi mi se pare că-mi respect părinţii, nu prea dau importanţă spuselor lor, dacă nu sunt trecute prin filtrul unei gândiri religioase Mi-a spus că sunt într-adevăr fixist! Sfaturi duhovnicești Relaţii cu ceilalţi oameni - Avva , cum să mă comport faţă de persoanele pe care nu le prea agreez? - Fiule, să nu pui niciodată răul înainte; să nu consideri că răul predomină în ei Ei poartă chipul lui Hristos, fondul lor spiritual este, deci unul bun Să nu încerci niciodată să te răzbuni Sfinţenie - Avva, de multe ori mă ispiteşte gândul că voi ajunge sfânt Cum să-l înving? - Roagă-te să ajungi sfânt Este de datoria noastră să ajungem sfinţi Ce spunea Domnul Iisus Hristos? „Fiţi sfinţi, precum Tatăl vostru cel din ceruri este ” Facultatea de teologie; - Avva, aş vrea să dau la Facultatea de teologie, dar ştiţi ce păcate urâte am săvârşit - Fiule, cine mai este sfânt astăzi? Roagă-te Maicii Domnului Tu ai în vedere lucrul acesta Dacă vei ajunge s-o urmezi, atunci, aşa a vrut Maica Domnului, dacă nu, asta e Dacă stai să te uiţi în calendar, nimeni nu s-a născut sfânt Toţi (majoritatea) au fost la început, ori hoţi, ori curvari, ori criminali Dar în asta stă minunea lui Hristos, că, deşi au fost aşa, au ajuns (în cele din urmă) sfinţi Alimentaţie - să mă feresc, cât pot, de ouă „- Spune şi tu că nu-ţi face bine carnea, că după ouă ţi-e rău… Ştii tu!” - I-am spus, avva! 6 - Şi nu-nţelege? - Absolut deloc Nici nu ştiu cum să-i mai vorbesc de post şi, mai ales de dumneavoastră - Fiule, de mine să nu-i mai vorbeşti, c-o să zică că te învăţ numai prostii - Să-i vorbesc prin rugăciune? Să-l rog pe Dumnezeu să-i aşeze cuvintele în inimă? - Da, că mulţi nu înţeleg lucrurile astea Lasă-l pe Dumnezeu s-o îmbuneze „Dulciuri mănânci multe? Vezi că nu-s bune Să nu mănânci niciodată o ciocolată întreagă Câteva tablete ajung şi nu în fiecare zi ” „Nu te lăsa; mai mult depinde de tine” „Îţi trebuie şi ţie voinţă ” „Să te fereşti de dulceţuri, dulceţurile nu-s bune ” - ar fi bine să beau un litru de suc de mere sau de morcovi zi de zi - nici pâinea coaptă din comerţ nu îţi prieşte Când am primit aceste sfaturi, eram foarte răcit (s-a dovedit ulterior că am sinuzită) Văzându-mă, Avva Tată mi-a recomandat următorul tratament: - trei căţei de usturoi - din primul căţel decojit, de usturoi, rup o bucăţică, pe care mai apoi o pisez între degete - închid o nară şi poziţionez bucăţica de usturoi pisat la gura nării rămase deschisă - inspir cu putere, şi, bineînţeles, expir pe aceeaşi nară - acelaşi procedeu se aplică şi celeilalte nări - după terminarea primului căţel de usturoi fac o pauză de jumătate de oră Ascultarea cu privire la alimentaţie se va face tot în ascuns: când pot (la şcoală, când nu-s părinţii acasă) Avva mi-a interzis să arunc mâncarea (o pun în ceva şi caut un sărac sau un căţel…) La masă mănânc cu părinţii, chiar şi carne; dar cât pot de puţin, cu diplomaţie Să nu mă îmbuib, dar să nu dau părinţilor de bănuit că fac vreo ascultare - Avva mi-a spus să nu mai mănânc smântână, caşcaval şi brânză de burduf; - nici carnea, nici mâncărurile uleioase „nu sunt indicate”; - telemeaua şi caşul sunt bune, dar trebuie mâncate cu foarte puţină pâine şi cu multă salată (şi acestea îmi sunt îngăduite doar de trei ori pe săptămână – se înţelege nu în zilele de post); - mi-a recomandat orezul (dimineaţa şi chiar seara); - cartofii fierţi sunt foarte buni, dar nu amestecaţi cu brânză (generează o toxicitate); 7 - cartofii prăjiţi cu smântână şi brânză sunt iarăşi neindicaţi; - am voie să „abuzez” de fructe (chiar sub formă de salată); - când sunt la şcoală, chiar dacă seara voi fi nevoit să mănânc dulce, în zilele de post (luni, miercuri, vineri) să încerc să mănânc numai fructe; - la orice masă să mănânc foarte multă salată pentru a nu lăsa loc cărnii şi altor mâncăruri nocive prin toxicitatea lor; - margarina este toxică, conţine foarte multe chimicale şi nici măcar nu este de post (conţine emulgatori – de natură animală) - să mă feresc de mâncarea necorespunzătoare şi să fac sport Rugăciune - Avva pot spune „Doamne Iisuse” tot timpul? - Dacă poţi? Dar să nu te forţezi Pentru a ţine socoteala rugăciunii te vei folosi de degete, fără metanii - Dar dacă intervine mândria? - Când faci ascultare, nu-şi mai găseşte loc mândria Lasă mândria… n-o băga în seamă În contextul neînţelegerilor de acasă, Avva m-a sfătuit să-mi ascund puţina lucrare duhovnicească Mă pot ruga în pat, sprijinit de pernă (seara, cu uşa camerei mele deschise şi cu lumina stinsă) În locul rugăciunilor pe care ar fi trebuit să le citesc, am voie să rostesc rugăciunea cu numele cel sfânt al Domnului Iisus („Doamne Iisuse Hristoase, miluieşte-mă pe mine, păcătosul”) Folosind aceeaşi formulă, mă pot ruga şi Maicii Domnului Pentru fiecare metanie, voi spune trei „Doamne Iisuse” O ţin aşa până voi fi la casa mea Relaţii familiale: Relaţiile familiale încordate nu trebuie să mă intereseze N-am voie să încerc, absolut deloc, să le mediez „Te faci că plouă, nu scoţi o vorbă!” Să nu iei în seamă nimic din ce-ţi spune la supărare mama Bărbaţii = paratrăsnete Femeile sunt adesea schimbătoare Sport - Fiule, faci sport? - Am făcut puţin înot la şcoală, în orele de sport - Lasă înotul, că-i mai simandicos şi răceşti repede Fă mai bine sporturi de stradă: joacă fotbal, aleargă (a pus accent pe sporturile cu mingea) „Să faci sport, căci la gabaritul tău trebuie să dai afară, cumva, toţi dracii care te chinuiesc ” 8 Şcoală - Să-ţi faci datoria la şcoală - I-am spus lui Avva că, atât la şcoală şi nu numai…, am creat impresia că tratez totul numai din punct de vedere religios Mi s-a spus să fiu mai deschis, să nu fiu fixist E bine să am un punct de vedere bine fixat în ceva, să aibă o temelie bună, dar să fiu mai deschis, să nu fiu habotnic S-o las mai moale cu referatele eminamente religioase Se pot face corelaţii, dar referatul în sine să nu se bazeze numai pe o interpretare religioasă (Să nu mai fiu fixist) Să mă mişc mai repede Când nu reuşesc să-mi fac pravila, să nu intru în deznădejde Să cer iertare lui Dumnezeu şi a doua zi să încerc să mi-o fac *** A fost o vreme în care îmi judecam foarte aspru părinţii şi ţin minte că în tot acest timp, chiar de-i aduceam sau nu aminte Părintelui de dumnnealor ori de năravul meu, Sfinţia Sa mă întreba de dânşii şi-mi spunea: „Măi, tăticule, ai nişte părinţi faini, să nu- i faci de ruşine!” Eu mă miram de cele ce-mi spunea şi mă-ntrebam în sine-mi: „de unde atâta siguranţă-n afirmaţii?” – căci niciodată nu i-a întâlnit – şi-n plus „de unde atâta indulgenţă?”, pentru că Sfinţia Sa, din scrisorile mele „aflase” de cele mai multe ori doar de greşeli din partea lor, din care unele mie-mi păreau „de neiertat” Totuşi, în ciuda acestora, mulţumită rugăciunilor Sfinţiei Sale, Bunul Dumnezeu mi-a păstrat în suflet, nu doar cuvintele, ci şi imaginea Părintelui din clipele acelea Iar acum, când mă gândesc la dumnealui, şi-l văd în faţa ochilor, îmi pare că Sfinţia Sa vorbea de-ai mei părinţi cu foarte mare dragoste, de parcă ar fi fost părinţii dumnealui Îmi pare că „Interpreta un Rol”, un „Rol Dumnezeiesc”: voindu-se a fi eu, aşa cum mă dorea în purtarea faţă de părinţi Sunt conştient că unor cititori, poate, prea subiective şi neadevărate li se vor părea cuvintele acestea, dar Avva Ghelasie avea, într-adevăr, ceva dintr-un nebun întru Hristos, la ale cărui fapte, gesturi şi cuvinte trebuia a fi cu mare luare-aminte, căci erau – cum s-ar spune – „Iconice”, aflându-Se în ele chiar Hristos cu Sfânta şi Dumnezeiasca Sa Iconomie; „Seminţe” ce, după „sădire”, îşi aşteptau rodirea, cu răbdare Eu cred că Avva s-a voit şi a reuşit să fie „Icoana” cuvintelor Domnului: „cinsteşte pe tatăl tău şi pe mama ta” (Mc 10, 19), dar şi a cuvintelor sale: „să nu faci > cu > unei Persoane”, şi „să nu > cu Persoana(ele) păcătoase…” Cred, de asemenea, că a făcut tot ce i-a stat în putinţă ca şi noi toţi, cei ce „cu faţa descoperită privim ca-n oglindă slava Domnului, întru aceeaşi icoană [să] ne schimbăm din slavă în slavă, ca de la Duhul Domnului” (2 Cor 3, 18) Sunt conştient că Avva, cu Darul Domnului, îmi cunoştea părinţii, chiar dacă niciodată, în carne şi oase, nu s-au întâlnit; dar şi mai minunată şi demnă de luat în seamă e calea pe care a ales să mă conducă spre o mai bună cunoaştere a lor Nu mi-a impus o dragoste „forţată”, dar a reuşit să mă aducă, prin mijlocirile Sfintelor sale Rugăciuni, exact unde voia: să-mi văd greşealele şi să mă-ndrept 9 Iată, deci, că o Sămânţă, atât de blând şi de smerit sădită, poate rodi pe neaşteptate, chiar şi după ani de zile *** Cred că s-ar potrivi în continuare, să povestesc şi următoarea „întâmplare” Ştiind că nu-mi fac datoria, Avva s-a gândit, probabil, să mă-nveţe minte astfel: eram la dânsul în chilie şi tocmai terminasem de lămurit problemele pe care mi le propusesem să le discut cu dumnealui, când mi-a spus că nu suntem „la program” şi c-ar fi bine să mai stau la dumnealui, să mai vorbim Nu mai ţin minte exact, dar probabil că a continuat cu întrebarea – de multe ori întrebuinţată - : „Şi, la ce şcoală, zici că eşti?” – deşi ştia foarte bine răspunsul la această întrebare „! ” -A, şi aici îl ai decan pe… Cum îl cheamă? -Domnul Moceanu (în paranteză fie spus, şi pe domnul Moceanu îl cunoştea foarte bine, nu doar după nume, dar şi personal) (…) - Şi ce materie îți place cel mai mult? -Păi, , literatura comparată -Ei, ia zi şi mie, cum vine asta: literatură comparată; că şi mie mi-a plăcut literatura?” – prefăcându-se între timp că se aşează mai comod, cu scopul de a mă asculta „Spre surprinderea” Sfinţiei Sale, de abia am reuşit, pe parcursul a câteva minute, să bâigui câteva cuvinte Şi dinadins, cred, m-a lăsat să fierb fără să intervină, tocmai pentru a simţi – înainte de a fi prea târziu, pentru a avea şi vreme de-ndreptare – ruşinea de a fi incompetent în ceea ce se presupune că ştiu a face cel mai bine, mai ales că voi fi, poate, şi dascăl Trebuie să menţionez că Avva, cel puţin faţă de mine, de multe ori se prefăcea a fi fără ţinere de minte şi cred că făcea asta pentru a nu da apă la moară tendinţei mele de a-l lăuda, ori de câte ori aveam ocazia De aici poate şi felul său de a mă ajuta, conform sfatului ce mi l-a dat odată: să fac bine, fără ca persoana pe care o ajut să ştie că-i fac bine Este oare întâmplător că, doar acum, după plecarea sa la Domnul, încep să pricep şi îmi revin în minte toate acestea? Este oare de mirare ca faptele pline de Duhul Sfânt ale unui slujitor şi Prieten al Domnului să lucreze, prin acelaşi Duh Sfânt, conform spuselor Mântuitorului: „Pe acestea vi le-am spus, fiind Eu cu voi; dar Mângâietorul, Duhul Adevărului, pe care tatăl Îl va trimite întru numele Meu, Acela vă va învăţa toate şi vă va aduce aminte de toate cele ce v-am spus Eu” (In 14, 25-26) Cât de mult se potriveşte, parcă, în acest context şi următorul stih de laudă, scris de Sfinţia sa, în cinstea Sf Ioan de la Prislop: „Făclie scoasă de sub obroc, şi pusă în Sfeşnic să LUMINEZE tuturor, tu Pustnicul smerit ai ajuns, dar în aceasta pe HRISTOS L-ai pus, că El este LUMINA Lumii, chiar dacă prin alţii Străluceşte” *** 10 Odată mi-a spus să trec pe la dumnealui la plecare, să-mi dea o carte pentru D-l Prof Ovidiu Moceanu Iar eu în sinea mea, gândeam: „Mamă, ce fain, o să mă am bine cu decanu’!” Trec, deci, la plecare, să iau binecuvântare, aducându-i aminte şi de carte; la care Sfinţia Sa îmi spune, s-o las, c-o să i-o duc eu data viitoare „AVVA Părintele meu În genunchi, sub BINECUVÂNTAREA ta stau Prin Mâinile tale Cerul se coboară, Prin Chipul tău, HARUL STRĂLUCEŞTE Prin CUVINTELE tale Însuşi DUMNEZEU îmi VORBEŞTE AVVA al meu, ce DESTIN Sfânt Este că te-am GĂSIT! ” ISIHASM, TAINA SFINŢILOR Ierom GHELASIE GHEORGHE 11 